ผู้ว่าฯ สุราษฎร์ธานี ร่วมรับฟังการเตรียมความพร้อมในการรักษาความปลอดภัยและลดอุบัติเหตุทางถนนช่วงเทศกาลสงกรานต์
ผู้ว่าฯ สุราษฎร์ธานี ร่วมรับฟังการเตรียมความพร้อมในการรักษาความปลอดภัยและลดอุบัติเหตุทางถนนช่วงเทศกาลสงกรานต์ 2561

วันนี้ (2 เม.ย. 61) ณ ห้องประชุมตาปี ชั้น 4 ศาลากลางจังหวัดสุราษฎร์ธานี อำเภอเมือง จังหวัดสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี ร่วมประชุมรับฟังการเตรียมความพร้อมในการรักษาความปลอดภัยและลดอุบัติเหตุทางถนนช่วงเทศกาลสงกรานต์ 2561 พร้อมด้วยส่วนราชการที่เกี่ยวข้อง ผ่านระบบ Video Conference โดย พล.อ.ประวิตร วงษ์สุวรรณ รองนายกรัฐมนตรี รัฐมนตรีว่าการกระทรวงกลาโหม ณ ห้องประชุมยุทธนาธิการ ชั้น 2 ศาลาว่าการกระทรวงมหาดไทย เป็นประธานการประชุมเพื่อมอบนโยบาย และการชี้แจงของหน่วยงานต่างๆ ที่เกี่ยวข้อง ทางด้านสถานการณ์ข่าว และมาตรการป้องกันและลดอุบัติเหตุทางถนน การเตรียมความพร้อมบริเวณจุดท่องเที่ยวที่สำคัญ และเขตพื้นที่เล่นน้ำสงกรานต์ในพื้นที่ การเตรียมความพร้อมในการป้องกัน และการรักษาความปลอดภัยในชีวิตและทรัพย์สินของประชาชน และการอำนวยการความสะดวกการจาจร การบังคับใช้กฎหมาย และการจัดกิจกรรมในเทศกาลสงกรานต์ ปี 2561



ผู้ว่าราชการจังหวัดสุราษฎร์ธานี กล่าวว่า การดำเนินการป้องกันและลดอุบัติเหตุทางถนนช่วงสงกรานต์ พ.ศ.2561 ศูนย์อำนวยการความปลอดภัยทางถนนกำหนดช่วงวันที่ 11-17 เมษายน 2561 เป็นช่วงรณรงค์ลดอุบัติเหตุทางถนนเทศกาลสงกรานต์ ปี 2561 คือ รณรงค์ 7 วัน ปลอดภัย และมาตรการป้องกันและลดอุบัติเหตุทางถนนอย่างเข้มงวด และในวันที่ 4 เมษายน 2561 ศูนย์ปฏิบัติการร่วมป้องกันและลดอุบัติเหตุทางถนน ทางน้ำ และทางอากาศ จะประชุมบูรณาการร่วม นอกจากนี้ ได้สั่งการให้ตำรวจตำรวจภูธรจังหวัดสุราษฎร์ธานี มีการบังคับใช้กฎหมายตามมาตรการ 10 รสขม 1.ความเร็วเกินกำหนด , 2.ขับรถย้อนศร , 3.ฝ่าฝืนสัญญาณจราจร , 4.ไม่คาดเข็มนิรภัย , 5.ไม่มีใบขับขี่ , 6.แซงในที่คับขัน , 7.เมาสุรา , 8.ไม่สวมหมวกนิรภัย , 9.มอเตอร์ไซค์ไม่ปลอดภัย และ 10.ใช้มือถือขณะขับรถ